OzLabs/hebrew-wiki-articles huggingface dataset:
ורדה שלו

ורדה שלו (נולדה ב-1959) היא חוקרת ורופאת משפחה ישראלית, פרופסור לרפואה בתחום האפידמיולוגיה באוניברסיטת תל אביב. כיהנה משנת 2015 ועד 2019 כמנהלת מכון קאהן-סגול-מכבי.

== ביוגרפיה ==
שלו נולדה וגדלה בבאר שבע במשפחת בורסט. לאחר סיום לימודי רפואה בבית הספר לרפואה של אוניברסיטת בן-גוריון בנגב התמחתה ברפואת משפחה ועבדה כרופאה כפרית בקיבוץ חצור ובמושבי הסביבה. בשנים 1998–2000 התמחתה באינפורמטיקה רפואית בבית הספר לרפואה של אוניברסיטת ג'ונס הופקינס בארצות הברית.

לצד עבודתה כרופאת משפחה בסניף מכבי שירותי בריאות בראש העין, הקימה בשנת 2000 את המחלקה הראשונה בישראל לאינפורמטיקה רפואית בקופת חולים מכבי, שבמסגרתו הייתה מעורבת במחשוב המידע הרפואי של מבוטחי הקופה והנגשת נתוני העתק שהצטברו בקופה למחקר רפואי. לאחר ניהול האגף לרפואה ראשונית, כיהנה משנת 2015 ועד 2019 כמנהלת מכון מכבי למחקר וחדשנות.

=== מחקר ופיתוח בתחום Big Data ברפואה===
מחקריה של פרופ' שלו התמקדו בעיקר בתחום שימוש בנתוני העתק של מבוטחי מכבי שירותי בריאות לצורך מחקר רפואי ורפואה מונעת. לשלו למעלה מ-150 פרסומים בספרות מקצועית. מחקרה בשיתוף חברת מדיאל כלל בניית מערכת ממוחשבת לאיתור מבוטחי מכבי הנמצאים בסיכון מוגבר לסרטן מעי גס באמצעות ניתוח תוצאות בדיקות דם שבשגרה. הכלי שאושר לשימוש על ידי משרד הבריאות (אישור אמ"ר) ותוקף במספר מאמרים מדעיים בישראל ובארגוני בריאות באירופה ובארצות הברית וכן בעיתונות המקומית. בשנת 2017 זכתה פרופ' שלו על בתחרות יוזמת הבריאות המובילה לשנת 2017 של פורום Reboot ועיתון גלובס על התוכנית להקמת מאגר ביולוגי -"טיפה למחקר"- של מבוטחי מכבי שירותי בריאות. כיום כולל המאגר כ-70,000 מבוטחי הקופה ומטרתו היא פיתוח רפואה מותאמת אישית. במסגרת פעילותה כמנהלת המכון עסקה פרופ' שלו ביזום והטמעה של כלים שונים על בסיס Big data של מבוטחי מכבי שירותי בריאות, ובכללם יישומון K לאבחון עצמי של מחלות - בשיתוף חברת K Health וכן פיתוח והטמעה מערכת פתולוגיה ממוחשבת לאיתור אוטומטי של גידולים בבלוטת הערמונית. בשנת 2016 הקימה את מכון המחקר והחדשנות של מכבי KSM במימון מוריס קאהן ובהמשך סמי סגול להנגשת נתוני העתק של הקופה לחוקרים חיצוניים ולאקדמיה".

בשנת 2017 נבחרה שלו על ידי עיתון The Marker לאחת מ"מאה המשפיעים בישראל". בשנת 2018, זכתה בפרס מנכ"ל משרד הבריאות למצוינות בלוגיסטיקה במערכות הבריאות על פיתוח והטמעת מערכת לזיהוי מוקדם של סרטן המעי הגס. בתיאור מקרה (Case study) שפורסם בשנת 2019, תואר "מכביטק" בראשות פרופ' שלו על ידי בית הספר למנהל עסקים של אוניברסיטת הארווארד כ"הבטחה של מערכות המידע בבריאות בישראל". היא מלמדת בפקולטה לרפואה באוניברסיטת תל אביב.

נשואה לבנימין שלו, רופא עיניים, ואם לשלושה.

== קישורים חיצוניים ==

* 
* 

== הערות שוליים ==

קטגוריה:בוגרות תיכון מקיף ג' (באר שבע)
קטגוריה:בוגרי תיכון מקיף ג' (באר שבע)
קטגוריה:בעלות תואר דוקטור לרפואה מאוניברסיטת בן-גוריון בנגב
קטגוריה:בעלי תואר דוקטור לרפואה מאוניברסיטת בן-גוריון בנגב
קטגוריה:רופאות משפחה ישראליות
קטגוריה:רופאי משפחה ישראלים
קטגוריה:סגל אוניברסיטת תל אביב: רפואה
קטגוריה:ישראליות שנולדו ב-1959
קטגוריה:ישראלים שנולדו ב-1959
צומת השומרים

צומת השומרים הוא צומת מרכזי במערב עמק יזרעאל המחבר בין כביש 75 וכביש 722. הצומת ממוקם מזרחית לקריית טבעון.
ליד הצומת ממוקם המרכז המסחרי "מתחם חוצות אלונים", ובו תחנת דלק, מסעדות, חנויות אופנה והנעלה, וחנויות נוספות.

הצומת חיבר בעבר בין מרכז ודרום ישראל לעמק יזרעאל, אזור הכנרת וצפון ישראל. עם פתיחת מחלף ישי עברה אליו חלק מהתנועה שעברה במקור בצומת השומרים.

הצומת נקרא על שם ארגון השומר: הוא סמוך לשייח' אבריק שהיה אחד ממרכזי הארגון החל בשנות העשרים של המאה העשרים.

עד 11 בינואר 2019, היה הצומת צומת מרכזי באזור שניחן בגודשי תנועה רבים. בעקבות הקמת מחלף ישי הוסר הצורך במעבר דרך צומת השומרים, לנוסעים בכביש 77 לכיוון יקנעם.

==גלריה==
<gallery>
קובץ:צומת השומרים.jpg|
קובץ:Hashomerim75722.jpg|
קובץ:Hashomrimjunction75722.jpg|פקק בצומת השומרים
קובץ:צומת השומרים מכיוון קרית טבעון.jpg|
קובץ:75722Hashomreimjunction.jpg|
</gallery>

==קישורים חיצוניים==

* [https://www.themarker.com/dynamo/1.4514175|תכירו: הרמזור הישראלי החדש שחוסך 65% מזמן ההמתנה]

==הערות שוליים==

קטגוריה:קריית טבעון: תחבורה
קטגוריה:כביש 75: מחלפים וצמתים
קטגוריה:ישראל: צמתים ומחלפים
קטגוריה:עמק זבולון
שימון מרצ'יניאק

שימון מרצ'יניאק (בפולנית: Szymon Marciniak; נולד ב-7 בינואר 1981) הוא שופט כדורגל פולני. מרצ'יניאק שופט משחקים בליגת העל הפולנית, וכן במסגרות משחקים של פיפ"א, כגון גמר מונדיאל 2022, שהתרחש בקטר ב-18 בדצמבר.

==קריירת שיפוט==
מרצ'יניאק הפך לשופט מטעם פיפ"א בשנת 2011. באותה שנה הוא שפט את משחק מוקדמות הליגה האירופית בין אולסון לבין פרנצווארוש. ב-2012 הוא שפט את משחקו הראשון בליגת האלופות, בין ונטספילס למולדה.

הוא שימש כשופט במשחקי מוקדמות מונדיאל 2014, הראשון שבהם בין ל.

הוא נכנס לרשימת שופטי העלית של אופ"א ב-2015, ונבחר לאחד מ-27 שופטי הכדורגל הטובים באירופה.

ב-30 ביוני 2015, הוא שפט את משחק גמר אליפות אירופה בכדורגל עד גיל 21 בין לבין .

במרץ הוא שפט את משחקו הראשון בשלב הנוקאאוט של ליגת האלופות, לאחר שניהל את משחק שמינית הגמר בין ריאל מדריד לרומא. חודש לאחר מכן הוא שפט במשחק רבע הגמר בין באיירן מינכן לבין בנפיקה ליסבון.

במסגרת יורו 2016 הוא שפט שלושה משחקים: נגד ו נגד בשלב הבתים ואת משחק שמינית הגמר בין ל.

ב-29 במרץ 2018 הודיעה פיפ"א הודיעה שהוא ישפוט במונדיאל 2018 ברוסיה. בטורניר זה הוא שפט שני משחקים בשלב הבתים: בין לאיסלנד ובין גרמניה ל. מאוחר יותר באותו קיץ הוא שפט את הדרבי של מדריד בין ריאל לאתלטיקו במסגרת הסופר קאפ האירופי 2018.

ב-2021 הוא אובחן עם טכיקרדיה לאחר שהחלים ממחלת נגיף קורונה 2019, מה שמנע ממנו לשפוט בטורניר יורו 2020.

לאחר ששפט שני משחקים במונדיאל 2022 בקטר, של מול ו מול , נבחר מרצ'יניאק לשפוט גם את משחק הגמר של הטורניר בין צרפת לארגנטינה ב-18 בדצמבר.

ב-2023 הודיעה אופ"א שמרצ'יניאק ישפוט את גמר ליגת האלופות, ובכך הפך לשופט השני בהיסטוריה ששופט באותה עונה גם את גמר המונדיאל וגם את גמר ליגת האלופות.

ביוני אותה שנה, שבוע וחצי לפני הגמר בין מנצ'סטר סיטי לאינטר מילאנו פורסם שמרצ'יניאק נאם בכנס של מפלגת הימין הרדיקלי הפולנית קונפדרציית החירות והעצמאות , שמנהיגה, סלבומיר מנצן, התבטא נגד יהודים, להט"בים והפלות מלאכותיות. למרות הביקורת שספג הודיעה אופ"א ב-2 ביוני כי הוא אכן ישפוט את הגמר, לאחר שהתנצל וטען כי נשא הרצאה בנושא מוטיבציה ו"לא היה מודע לאופי האירוע המדובר".

ב-2024 שפט בחצי גמר ליגת האלופות בין ריאל מדריד לבאיירן מינכן, ואחרי טעות מכריעה בדקות הסיום של המשחק הושהה על ידי אופ"א וחזר חודשיים לאחר מכן ליורו 2024.

==קישורים חיצוניים==

==הערות שוליים==

קטגוריה:שופטי כדורגל
קטגוריה:פולין: אישים בספורט
קטגוריה:פולנים שנולדו ב-1981
נתן מיליקובסקי (איש עסקים)

נתן מיליקובסקי (באנגלית: Nathan Milikowsky; 1943 לערך – 28 ביולי 2021) היה איש עסקים יהודי-אמריקאי. בהשקעותיו נכללות חברות בתעשיית הפלדה בארצות הברית וחברות הזנק בישראל.

==ביוגרפיה==
נתן מיליקובסקי היה בנו של מתתיהו מיליקובסקי ונכדו של הרב נתן מיליקובסקי (על שמו הוא גם קרוי), שהיה מחנך ופעיל ציוני. הוא נולד בתל אביב והיגר עם משפחתו לארצות הברית ב-1951. מיליקובסקי היה בוגר אוניברסיטת ייל ולמד משפטים באוניברסיטת ניו יורק.

הוא היה יו"ר חברת Jordanmill Ventures, שבה החזיק יחד עם אחיו דניאל. את החברה, העוסקת במסחר בפלדה ובמתכות נוספות, הקים אביהם בשנות ה-40 של המאה ה-20.

היה מנכ"ל חברת C/G Electrodes, העוסקת בייצור אלקטרודות גרפיט לתעשיית הפלדה, מ-2003 עד 2006 ויושב ראש החברה מ-2003 עד 30 בנובמבר 2010.
משנת 2005 ועד 30 בנובמבר 2010 היה נשיא חברת סידריפט קוק (Seadrift Coke) האמריקאית, העוסקת בייצור חומרי גלם לייצור אלקטרודות גרפיט, ובין השאר סיפקה חומרי גלם ל-C/G Electrodes. מיליקובסקי רכש את השליטה בחברות בשנים 2003–2005 תמורת כמה עשרות מיליוני דולרים ומכר אותן ב-2010 לגרפטק תמורת כ-850 מיליון דולר. מחלקת המסחר של ארצות הברית הטילה קנס של 250,000 דולר על C/G Electrodes, עקב אספקת חומרי גלם ללוב שבשליטת מועמר קדאפי בשנים 2007–2008. שימש דירקטור בחברת גרפטק אינטרנשיונל (GrafTech International) האמריקאית. ב-30 בנובמבר 2010 הפכו C/G Electrodes וסידריפט קוק לחברות בנות של גרפטק.

למיליקובסקי היו השקעות בישראל בחברת הטכנולוגיה הרפואית ארט מדיקל, שבה הוא היה גם דירקטור, חברת האורתופדיה פרמיה ספיין, וחברת הסוללות סטורדוט.

מיליקובסקי ואשתו, רבקה, הקימו קרן צדקה, שבין השאר השקיעה בחברת התרופות מרק.

מיליקובסקי נמנה עם מממני אתר הדעות "מידה" התומך בבנימין נתניהו.

==חיים אישיים==
נתן מיליקובסקי הוא בן דודו של בנימין נתניהו, שהסתייע בו כספית, ואף החזיק מניות בחברה שבשליטת מיליקובסקי. הם קיימו ביניהם קשרים החל מצעירותם ובמשך השנים. לדבריהם, לאורך השנים מיליקובסקי נתן לנתניהו כספים, וכן סייע לו כלכלית בדרכים נוספות, למשל במימון טיסות ובביגוד. נתניהו ומיליקובסקי טענו כי ראו במתן טובות ההנאה המתוארות "מסורת", שהמשיכה את נוהגו של אביו של מיליקובסקי לתת כספים לאביו של נתניהו. לצד זאת, על פי הראיות שנאספו, הסיוע הכספי ניתן לנתניהו אך לא לאחיו, ומיליקובסקי תיאר כי ביקש להקל בכך על נתניהו ו"לשחרר" אותו מדאגות כספיות בשעה שהוא ממלא תפקיד ציבורי חשוב.

נפטר ב-28 ביולי 2021.

היה נשוי לרבקה ולהם שתי בנות. שני אחיו של נתן מיליקובסקי הם דניאל ומיידי.
<center></center>

==קישורים חיצוניים==
* [https://www.bloomberg.com/research/stocks/private/person.asp?personId=36653935&privcapId=10320428 Nathan Milikowsky], באתר בלומברג 
* [https://www.marketscreener.com/business-leaders/Nathan-Milikowsky-06XQBZ-E/biography/ Nathan Milikowsky], באתר MarketScreener
* שרה ליבוביץ-דר, [https://theliberal.co.il/תכירו-משפחת-מיליקובסקי-מאת-שרה-ליבוב/ תכירו: משפחת מיליקובסקי], באתר "ליברל", 13 במאי 2019

==הערות שוליים==

קטגוריה:משפחת נתניהו
קטגוריה:דירקטורים אמריקאים
קטגוריה:אנשי עסקים יהודים אמריקאים
קטגוריה:בוגרי אוניברסיטת ייל
קטגוריה:בוגרי אוניברסיטת ניו יורק
קטגוריה:אמריקאים שנולדו ב-1943
קטגוריה:אמריקאים שנפטרו ב-2021
Tug of War (אלבום של פול מקרטני)

Tug of War (בעברית: משיכת חבל) הוא אלבום הסולו השלישי של פול מקרטני, שיצא באפריל 1982. זה היה האלבום הראשון של מקרטני שפורסם לאחר פירוק Wings באפריל 1981. בסך הכל זה היה האלבום ה-11 שלו מאז התפרקות הביטלס. זה היה גם האלבום הראשון של מקרטני לאחר רצח שותפו לשעבר ג'ון לנון. האלבום הופק על ידי המפיק לשעבר של הביטלס ג'ורג' מרטין והיה מספר 1 במצעדים במדינות רבות. כמה מבקרים הכתירו אותו כחזרה למקורות של מקרטני.

== הקלטה ==
לאחר שחרור אלבום הסולו שלו McCartney II, להקת Wings התאחדו ביולי ובאוקטובר 1980 כדי לערוך חזרות על כמה שירים שהופיעו מאוחר יותר ב-Tug of War וב-Pipes of Peace. הוא הרגיש צורך בהכוונה, וקרא למפיק שלו, ג'ורג' מרטין, כדי להתחיל להקליט שיר שנכתב עבור הדמות של רופרט בר (שמקרטני היה הבעלים של הזכויות לדמות) ששמו "We All Stand Together", בין היתר. המפגשים היצירתיים נמשכו עד ה-9 בדצמבר, בבוקר שבו התעורר מקרטני וגילה ששותפו הוותיק לשעבר, ג'ון לנון, נורה ונהרג בלילה הקודם בניו יורק. הוא ויתר על המפגש של אותו היום על הדרך (שם הוא ודני לייני הקליטו את צד ב' של "Rainclouds") אבל גם מרטין וגם מקרטני הרגישו שעדיף לעזוב את הפרויקט ולהתחיל מחדש ברגע שהם יהיו מוכנים.

== קישורים חיצוניים ==

* [http://www.jpgr.co.uk/pctc259.html JPGR's Beatles site: Paul McCartney's Tug of War]

קטגוריה:אלבומי 1982
קטגוריה:אלבומי פול מקרטני
קטגוריה:אלבומים באנגלית
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומי חברת פרלופון
צומת עין אפק

צומת עין אפק 2019, בעת עבודות סביב הצומת
צומת עין אפק הוא צומת מרכזי בצפון הקריות. הצומת מקשר בין כביש 4 בציר עכו-חיפה לכניסות לקריית ביאליק (כביש 7911) ולקריית מוצקין. מן הצומת ניתן להגיע לשמורת עין אפק, שכונת אפק ושכונת נאות אפק בקריית ביאליק, ובקריית מוצקין לשכונת נווה גנים ולחלקה הצפוני של העיר. בצומת ממוקמת תחנת מטרונית הנקראת "תחנת עין אפק".

קטגוריה:קריית ביאליק: תחבורה
קטגוריה:קריית מוצקין: תחבורה
עין אפק, צומת
עין אפק
אמה בראונלו

אמה בראונלו (באנגלית: Emma Brownlow; 1832 – 1905) הייתה אמנית התקופה הוויקטוריאנית, הידועה ביותר בציוריה המתארים סצינות מהחיים בבית היתומים - "פאונדלינג הוספיטל", בלונדון.

== ביוגרפיה ==
ציורה המפורסם של אמה בראונלו ״ילדה החוזרת אל אמה מבית היתומים״, 1858. הציור מוצג במוזיאון בבית היתומים.
אמה הייתה בתו של ג'ון בראונלו, שגדל בבית היתומים. הוא התפתח בתוך המוסד עד שהפך למנהלו. ג'ון בראונלו כתב כמה ספרים על המוסד, וכן את הרומן הנס סלואן (1831). הרומן הזה השפיע מאוחר יותר על צ'ארלס דיקנס בספרו - אוליבר טוויסט, שאף הכניס את דמותו של המנהל ג׳ון בראונלו לתוך ספרו דיקנס היה חבר של משפחת בראונלו.

אמה הפכה לאמנית, שהפיקה סדרה של ציורים בשנות ה-50 וה-60 של המאה ה-19, המתארים סצינות מהחיים בבית היתומים. היא גם ציירה דיוקנאות וציורים של חיי היומיום. היא הציגה באקדמיה המלכותית לאמנויות. הציור הבולט ביותר שלה היה "מצאה מחדש את אמה״, שהוצג באקדמיה המלכותית בשנת 1858.

היא פגשה את בעלה דונלד קינג, דרך המעורבות שלה במקהלת בית היתומים. דונלד קינג היה זמר מקצועי. בני הזוג עברו מאוחר יותר לניו זילנד. אחרי נישואיה, ציירה לעיתים נדירות, הקדישה את עצמה למשפחתה.

== יצירות ==
נערים לפני יציאתם לעבודה מבית היתומים. 1868. ציור של אמה בראונלו. על הקיר ברקע, ציור רפליקה של וילאם הוגרת׳ ״משה ובת פרעה״.
אמה בראונלו יצרה ארבעה ציורים באותו פורמט המתאר סצנות מבית היתומים "פאונדלינג הוספיטל" ומוצגות באופן קבוע במוזיאון בית היתומים. ציור השמן הראשון, משנת 1858, נקרא "מצאה מחדש את אמה" שמתאר ילדה מהמוסד שהוחזרה לאמה. מאחורי השולחן עומד אביה ג׳ון בראונלו מנהל בית היתומים. זהו הציור הבולט ביותר מבין הארבעה. הציור הבא שלה נעשה ב-1863, "הטבילה", ואחריו "חדר החולים" (1864), ציור שמן על בד המציג גרסה רומנטית של ילד המטופל בבית היתומים. הציור הרביעי הוא שכותרתו "נטילת חופשה" (1868) מראה את ההחלטה לקראת יציאת היתומים לתחילת העבודה מחוץ לבית היתומים, כשהנערים מוערכים מול חברי צוות המוסד.

הציורים צוינו לא רק בגלל ייצוגם את החיים בבית היתומים, אלא גם על הכללתם רפרודוקציות של ציורים מפורסמים מאוסף בית היתומים, כולל שתי יצירות מרכזיות של ויליאם הוגארת ואחת על ידי בנג'מין ווסט. קתרין רואץ' מציינת כי העבודות של אמה בראונלו מציגות דרמה של גאולה ותקווה עבור ילדים יתומים באמצעות ייצוגים ויזואליים. יש שטוענים כי בציורים אלה הציירת המשיכה את העבודה של אביה, לשם קידום הערכים של המוסד באמצעות תמונות של חיי היומיום וטקסים שהיו נהוגים בו."

אמה בראונלו גם ציירה עבודות קטנות יותר המתארות סצנות ודיוקנאות של ילדים.

== הערות שוליים ==

קטגוריה:ציירות בריטיות
קטגוריה:ציור ריאליסטי
קטגוריה:בריטיות שנולדו ב-1832
קטגוריה:נפטרות ב-1905
Who's That Girl (שיר)

"Who's That Girl" (בעברית: "מִי הַבַּחוּרָה הַזּוֹ") הוא סינגל של הזמרת-יוצרת האמריקאית מדונה, מתוך פסקול בעל אותו השם. השיר יצא כסינגל הראשון מתוך הפסקול של הסרט "מי הנערה הזו?" אשר יצא בשנת 1987 ובו כיכבה מדונה עצמה. השיר יצא ב-29 ביוני 1987, על ידי חברות התקליטים האחים וורנר וסייר רקורדס.

מאוחר יותר, יצא השיר בשנית בשנת 2009, כחלק מאלבום הלהיטים שהוציאה הזמרת: Celebration.

== רקע וכתיבה ==
כאשר צילומי הסרט "מי הנערה הזו?" החלו, מדונה פנתה לפטריק לאונרד וביקשה ממנו ליצור שיר אשר משקף את אופי אישיותה בסרט. לבקשתה, לאונרד יצא דמו של השיר עליו ביססה מדונה את מילות השיר אותם כתבה בעצמה.

תחילה, הסרט היה אמור להיקרא בשם "Slammer" ולכן גם השיר היה קרוי ככה אך מאוחר יותר שמו של הסרט התחלף לשמו הנוכחי וכך גם שם השיר.

השיר הולחן באמצעות מכשור וכלים כמו תופים ובס וכלים נוספים. השיר שואב השראה מהתרבות ההיספנית אשר באה לידי ביטוי בשילוב של מילים בספרדית מתוך השיר וחזרה כפולה של משפטים אשר התאפיינה אז בשירה היספנית.

== הצלחה ==
השיר הגיע למקום הראשון בארצות הברית ובכך הפך לשיר השישי של מדונה לעשות זאת. בנוסף הוא הגיע למקום הראשון גם בממלכה המאוחדת, הולנד, קנדה, אירלנד ובלגיה. השיר היה מועמד לפרס גראמי עבור "השיר הטוב ביותר מפסקול" ולפרס גלובוס הזהב בקטגוריית "השיר המקורי הטוב ביותר".

הקליפ לשיר הציג את מדונה לא כדמותה בסרט אלא כאישה ספרדייה אשר מחפשת אוצר. על מנת לקדם את השיר ביצעה אותו בסיבוב ההופעות שלה באותה שנה "Who's That Girl World Tour" ומאוחר יותר ביצעה אותו בסיבוב ההופעות שלה "Rebel Heart Tour" בפעם הראשונה מזה 28 שנים שבהן לא ביצעה את השיר בסיבובי ההופעות שלה. במהלך השנים לשיר נעשו מחוות וגרסאות כיסוי רבות.

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!הממלכה המאוחדת (BPI)
|כסף
|380,000
|-
!יפן (Oricon Charts)
|
|35,650
|-
!צרפת (SNEP)
|זהב
|500,000
|}

== קישורים חיצוניים ==

== הערות שוליים ==

קטגוריה:שירי 1987
קטגוריה:סינגלים מ-1987
קטגוריה:שירי מדונה
קטגוריה:שירים באנגלית
קטגוריה:שירים בספרדית
קטגוריה:שירים מרובי שפות
קטגוריה:שירים שנכתבו על ידי מדונה
קטגוריה:שירים שנכתבו על ידי פטריק לאונרד
קטגוריה:שירים שהופקו על ידי מדונה
קטגוריה:שירים שהופקו על ידי פטריק לאונרד
קטגוריה:שירים על נוסטלגיה
קטגוריה:שירי נושא מסרטי קולנוע
קטגוריה:שירים מסרטי קולנוע
קטגוריה:סינגלים שהגיעו למקום הראשון באיטליה
קטגוריה:סינגלים שהגיעו למקום הראשון בבלגיה
קטגוריה:סינגלים שהגיעו למקום הראשון בספרד
קטגוריה:סינגלים שהגיעו למקום הראשון בפורטוגל
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הבין-לאומי של אוריקון
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד הסינגלים של RPM
קטגוריה:סינגלים שהגיעו למקום הראשון במצעד 100 סינגלי הפופ של קאש בוקס
קטגוריה:סינגלים שהגיעו למקום הראשון במצעד 40 הסינגלים ההולנדיים
קטגוריה:סינגלים בהוצאת וורנר רקורדס
קטגוריה:סינגלים בהוצאת סייר רקורדס
ימי בגין

ימי בגין היא סדרת טלוויזיה דוקומנטרית ישראלית ששודרה בערוץ כאן 11, ועוסקת בימי כהונתו של מנחם בגין כראש ממשלת ישראל.

== על הסדרה ==
הסדרה מתמקדת בתולדות כהונת מנחם בגין כראש ממשלת ישראל, מהמהפך ועד התפטרותו. החל מהסכם השלום עם מצרים, דרך בחירות 1981 וכלה במלחמת לבנון הראשונה.

בסדרה משולבים קטעי ארכיון, ובהם קטעים שלא שודרו מעולם, וראו אור לראשונה בסדרה.

הסדרה הופקה במסגרת המיזם המשותף של קרן גשר לקולנוע רב תרבותי, קרן אבי חי וקרן מיימונידיס.

=== פרקי הסדרה ===
{| class="wikitable"
!מספר
!שם הפרק
!תאריך שידור
|-
|1
|שיר לשלום
|27 במרץ 2019
|-
|2
|להיטיב עם העם
|3 באפריל 2019
|-
|3
|מלחמת ברירה
|11 באפריל 2019
|}

== קבלה ==
הסדרה עוררה תגובות מעורבות. נשמעו טענות לפיהן הסדרה "מרדדת את בגין" וכי היא "יותר עדות מפענוח".

== ראו גם ==

* שרון (סדרת טלוויזיה)

== קישורים חיצוניים ==
* 

* 

== הערות שוליים ==

קטגוריה:סדרות טלוויזיה תיעודיות ישראליות
קטגוריה:סדרות טלוויזיה ישראליות שעלו לשידור בשנות ה-2010
קטגוריה:כאן 11: תוכניות וסדרות
קטגוריה:מנחם בגין
זולא (מכתש פגיעה)

מכתש זולא הוא מכתש פגיעה הנמצא על כוכב חמה אשר קרוי על שמו של הסופר והפובליציסט הצרפתי אמיל זולא. האיגוד האסטרונומי הבינלאומי הכריז על שמו של המכתש ב-1979.

== קישורים חיצוניים ==

<div class="mw-content-ltr">
* 
* 
* 
</div>

== הערות שוליים ==

קטגוריה:מכתשי פגיעה על כוכב חמה
קטגוריה:משפחת זולא
Burning Up

"Burning Up" (בעברית: "בּוֹעֶרֶת") הוא סינגל של הזמרת-יוצרת האמריקאית מדונה מתוך אלבום הבכורה שלה, Madonna. השיר יצא יצא לאור ב-9 במרץ 1983, כסינגל השני מתוך האלבום, על ידי חברות התקליטים האחים וורנר וסייר רקורדס.

השיר הגיע למקום הראשון במצעד שירי הדאנס קלאב.

== רקע וכתיבה ==
השיר הוצג לראשונה למדונה בגרסת הדמו שלו על ידי סייר רקורדס. לאור הצלחת הסינגל הקודם מתוך האלבום, "Everybody" במצעדי הדאנס השיר המשך את הקו המוזיקלי שלו כאשר החיל מוזיקת דאנס ודיסקו.

מדונה שיתפה פעולה עם רג'י לוקאס אשר הפיקה את השיר ואילו ג'וני בניטז היה אחראי על השימוש בגיטרה ולקולות הרקע בשיר. מבחינה מוזיקלית השיר מכיל גיטרת בס, סינתיסייזרים ותופים. מבחינה לירית השיר מדבר על אהבה ותשוקה כלפי אדם ספציפי.

השיר יצא ביחד עם השיר "Physical Attraction" כצד ב' שלו, שיר שמאוחר יותר יצא גם בתוך אלבום הבכורה שלה. "Burning Up" קיבל ביקורות מעורבות מהמבקרים אשר מתחו ביקורת על הקומפוזיציה האפלה והדחופה של השיר אך שיבחו את צלילי המחול.

== הצלחה והופעה ==
השיר לא זכה להצלחה בעולם פרט למצעד שירי הדאנס האמרקאי שם הגיע למקום ה-3 ובאוסטרליה שם הגיע למקום ה-20. על מנת לקדם את השיר הופיעה איתו מדונה במועדונים שונים ואף צירפה אותו לרשימת השירים של סיבוב ההופעות "The Virgin Tour". כמעט כ-20 שנה לאחר מכן ביצעה שוב את השיר בסיבוב ההופעות "Re-Invention World Tour" בגרסה מיוחדת שכללה גיטרה חשמלית.

אחת עשרה שנה לאחר מכן ביצעה שוב את השיר בסיבוב ההופעות "Rebel Heart Tour". בקליפ הרשמי שיצא לשיר נראית מדונה שהיא שוכבת ומתפתלת על כביש בזמן שבן זוגה נוסע על מנת לחפש אותה. בסוף הקליפ נראית מדונה עצמה נוהגת באותו הרכב ובכך בעצם מדונה מעבירה את המסר שהשליטה תמיד בידיים שלה.

== מיקומי שיא ==

== קישורים חיצוניים ==

== הערות שוליים ==

קטגוריה:שירי 1983
קטגוריה:סינגלים מ-1983
קטגוריה:שירי מדונה
קטגוריה:שירים באנגלית
קטגוריה:שירים שנכתבו על ידי מדונה
קטגוריה:שירים שהופקו על ידי רג'י לוקאס
קטגוריה:וידאו קליפים שבוימו על ידי סטיב ברון
קטגוריה:שירים על נוסטלגיה
קטגוריה:שירי דאנס-רוק
קטגוריה:שירי פוסט-דיסקו
קטגוריה:שירי רוק אמריקאיים
קטגוריה:סינגלים בהוצאת וורנר רקורדס
קטגוריה:סינגלים בהוצאת סייר רקורדס
קדם ערבה

מראה היישוב
קדם ערבה הוא מאחז במתכונת של יישוב קהילתי מעורב (חילונים ודתיים), השוכן במקום בו שכן קיבוץ בית הערבה בשנים 1986–2000.

==היסטוריה==
במשך שנים התקיים במקום קיבוץ בית הערבה. במהלך שנת 2000 עבר הקיבוץ למיקומו הנוכחי, כקילומטר מערבית. עד לשנת 2015 שכנו במקום העובדים הזרים של קיבוץ בית הערבה.

בשנת 2016 הועברה החזקה על המקום לידי תנועת אמנה, במסגרת הסכם מחיקת חובות של קיבוץ בית הערבה.
בשנת 2014 החל תהליך גיבוש קבוצה של כ-20 משפחות שהיו עתידות לעלות לקרקע בתמיכת תנועת אמנה ובינואר 2017 עלתה קבוצה ראשונה לקרקע.

בקיץ 2022 התגוררו ביישוב 47 משפחות.

==גאוגרפיה==
קדם ערבה שוכן סמוך לכביש 90, צפונית לצומת בית הערבה וים המלח, דרומית לבקעת הירדן ודרומית-מזרחית לעיר יריחו.

== קישורים חיצוניים ==

* [https://www.facebook.com/kedemarava/ עמוד הפיסבוק של קדם ערבה]
* [https://www.dead-sea.org.il/?section=434 קדם ערבה] באתר מועצה אזורית מגילות ים המלח
* [http://myesha.org.il/?CategoryID=175&ArticleID=9155 קדם ערבה] באתר מועצת יש"ע
* [https://peacenow.org.il/kedem-arava קדם ערבה] באתר שלום עכשיו

== הערות שוליים ==

קטגוריה:מאחזים ביהודה ושומרון
קטגוריה:ישראל: יישובים
קטגוריה:מועצה אזורית מגילות ים המלח
קטגוריה:יישובים באזור ים המלח
קטגוריה:יישובים שהוקמו ב-2017
קטגוריה:בקעת ים המלח
קטגוריה:בית הערבה
מרוץ עכברים

שמאל
מרוץ עכברים (באנגלית: Rat race) הוא ביטוי המתאר מרדף אינסופי שנועד מראש להיכשל או שהוא חסר תועלת. הביטוי מדמה את בני האדם לעכברים הרצים להשיג גבינה, אך ללא הצלחה. לרוב, הביטוי מתייחס לרצון להתקדם כלכלית ולהתעשר. המרוץ מתאר תהליך מתיש פיזית ונפשית שדומה לאורח חיים שאינו מאפשר מנוחה ורגיעה.

==מידע נוסף==
כאנלוגיה לעיר מודרנית, ניתן להסתכל על האזרחים בעיר כעכברים הנעים במבוך גדול מאוד. הם משקיעים הרבה אנרגיה בתזוזה ממקום למקום אך בסופו של דבר לא משיגים כלום לא באופן פרטני ולא כקבוצה. את ההשוואה הזאת ניתן ליישם גם על מקומות עבודה, במיוחד עבודה תחרותית מאוד או עבודה בה יש להשקיע מאמצים רבים. באופן כללי, אם פרט כלשהו עובד יותר מדי קשה אז הוא נמצא ב"מרוץ עכברים". האדם שנמצא כלוא במרוץ דומה לעכבר מעבדה שהריצה במעגל נכפת עליו על ידי מדענים, כאשר על האדם מופעלים לחצים חברתיים שונים כגון רצון לצבור סטטוס חברתי, הון או קידום כלשהו.

ליציאה "ממרוץ העכברים" יכולות להיות מספר אפשרויות:
* מעבר ממקום עבודה או מקום מגורים לאזור כפרי.
* יציאה לפנסיה, התפטרות או הפסקת עבודה.
* מעבר למקום עבודה בו ישנם פחות לחצים.
* מעבר לתחום עבודה אחר לחלוטין.
* מעבר לעבודה מהבית.
* הקמת עסק עצמאי ויציאה ממעגל העבודה כשכיר.
* ניהול אורח חיים סגפני בטבע.
* התעלמות מצרכים חומריים.
* התכחשות לחיי החברה המודרניים.

==ראו גם==
* המיתוס של סיזיפוס
* סיזיפוס
* איזון בית-עבודה
* דאונשיפטינג

==קישורים חיצוניים==

קטגוריה:מילים וביטויים באנגלית
מושב זקנים (ספר)

ספר מושב זקנים הוא ספר פירושי בעלי התוספות על התורה.
==ביבליוגרפיה==
הספר הודפס לראשונה בשנת תשי"ט, 1959 בלונדון על ידי סלימאן בן דוד סלימאן ששון.

הספר נדפס מכתב יד שנכתב בקוטרוני (באיטליה הדרומית) על ידי הסופר ר' שמואל בן דוד אבן שהם, ונשלמה כתיבתו בשנת ה'רל"ד (1473).

שם מחבר הליקוט אינו ידוע, אך נראה שהיה בתקופת הרא"ש כיוון שהוא האחרון המוזכר בספר.

שמו של החיבור נראה מאוחר. השם מופיע בכתב יד ספרדי בכתיבה מאוחרת משאר החיבור. ונראה ששם הספר ניתן בהשראת החיבור דעת זקנים (נדפס בליוורנו שנת תר"ח) שגם הוא מכיל פירושי בעלי התוספות לתורה.

==קישורים חיצוניים==

*[http://www.hebrewbooks.org/20791 הספר באתר היברו בוקס]
*[http://beta.nli.org.il/he/manuscripts/NNL_ALEPH000133929/NLI כתב היד באתר הספרייה הלאומית]
* יהושפט נבו, [http://www.daat.ac.il/daat/kitveyet/sinay/darkey-4.htm דרכי פרשנותו של "מושב זקנים" לתורה]
* 

קטגוריה:פרשנות המקרא
קטגוריה:בעלי התוספות
קטגוריה:פירושי התנ"ך
טיסנקרופ מערכות ימיות

טיסנקרופ מערכות ימיות (באנגלית: ThyssenKrupp Marine Systems ובראשי תיבות TKMS) היא חברת החזקות גרמנית של יצרני מערכות ימיות, אוניות וצוללות. החברה נוסדה כאשר קונצרן טיסנקרופ רכש את מספנות HDW ב-5 בינואר 2005. מטה החברה שוכן בדיסלדורף. מנכ"ל החברה הוא רולף וירץ.

החברה מחזיקה בחברות הבנות הבאות:
* מספנות HDW בקיל שבגרמניה.
* חברת "אטלס אלקטרוניק" בברמן שבגרמניה.
* חברת "הלניק שיפיארדס" בסקראמגס שביוון (25%).

בשנת 2014 הגיעו המכירות השנתיות של החברה ל-1.2 מיליארד אירו, והחברה העסיקה כ-3,700 עובדים.

ב-25 ביולי 2007 פתחה החברה סניף בקראצ'י שבפקיסטן, ובהמשך היא הפכה לאחת המספנות הגדולות במדינה.

==קישורים חיצוניים==

* 

קטגוריה:חברות החזקות
קטגוריה:חברות גרמניות
שחיינית צרת-מקור

Phalaropus lobatus
שחיינית צרת-מקור או פָלָרוֹפּוּס (שם מדעי: Phalaropus lobatus) היא מין של עוף מים ממשפחת החרטומניים.

==מאפיינים==

השחיינית היא עוף קטן באורך 18 ס"מ, משקל של 35 גרם ומוטת כנפיים של 41 ס"מ. 
הנקבה גדולה מהזכר, ולבוש הקיץ שלה צבעוני יותר: שני פסים בצבע אדום או אדום-חלודי לאורך צדי החזה ומעלה עד לאחורי הלחיים, הגרון לבן, חלקו העליון של הגוף בגווני אפור עם כתפים בהירים. אצל הנקבות הצבעים יותר בוהקים מאשר אצל הזכרים. פס העין כהה ובולט ונמשך עד למאחורי האוזן. לצעירים יש צבע כתום יותר, ועם פסי גב בולטים מאוד.

המקור ישר ושטוח, מותאם לשליפת יצורים כמו סרטנים וחרקים מבין סדקים. עם זאת היא ניזונה לרוב בתוך המים. במראה היא דומה לשחיינית תלת-גונית האמריקאית ובעלת צבעים אפורים-בהירים עם ראש וצוואר כהים ופס כתום בשני צדי הגוף.

== תזונה ==
מין זה ניזון מפלנקטון, חרקי מים וסרטנים ירודים. שיטת ליקוט המזון היא ייחודית: השחיינית שוחה במעגלים קטנים, יוצרת מערבולת קטנה, ומלקטת במקורה - תוך כדי שחייה סיבובית - את המזון שעולה במערבולת. היא גם שולפת סרטנים וחרקים מתוך סדקים ביבשה, ומקורה הצר מותאם היטב למטרה זו, אך את עיקר מזונה היא מלקטת במים.

==תפוצה ואזורי מחיה==

שחיינית צרת המקור מצויה בעיקר באזורים עם מים, משום ששם נמצא מזונה: חרקי מים, סרטנים זעירים ושאר יצורים מימיים זעירים שאותם היא מלקטת מפני המים.

שחיינית זו חיה ומקננת בקוטב הצפוני מסביב לאמריקה הצפונית ולצפון אירואסיה. בחורף מרחיקה נדוד עד דרום אפריקה ודרום אמריקה.
בישראל היא חולפת לא שכיחה, בעיקר באביב.

האוכלוסייה העולמית מונה בין 3.5 ל - 4.5 מיליוני פרטים והמגמה הכללית היא שלילית. בישראל ישנם גם שחייניות צרות מקור, בעיקר באביב. באפריל 2014 נספרו 33 פרטים בברכות המלח שמצפון לעיר אילת.

==רבייה==

שחיינית זו, לצד קרוביה לסוג, ייחודית בהתנהגות הרבייה שלה: הנקבה ולא הזכר יותר צבעונית ויותר גדולה והנקבות נלחמות אחת עם השנייה על זכרים להזדווג איתם. לאחר ההזדווגות הנקבה פורשת ומשאירה את הזכר לקנן על 4 ביצים מוסוות. עקב ריבוי טורפים באזור ישנו סיכוי רב שכמה מהתטולות לא ישרדו ולכן היא מקננת עם זכרים רבים ככל האפשר.

== מקור השם ==
ממוזער
השם באנגלית - Red-necked Phalarope מרמז על לבוש הקיץ הנאה של צרת-המקור.

== קישורים חיצוניים ==

* [https://www.ynet.co.il/article/H1Rcq6Op8 יום האב הבינלאומי: ציפורי ישראל ששינוי תפקידים] אתר ynet.

* [https://www.birds.org.il/he/species-page/223/species-description שחיינית צרת-מקור], אתר הצפרות הישראלי

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי קארולוס ליניאוס
קטגוריה:חרטומניים
קטגוריה:ארץ ישראל: חרטומניים
קטגוריה:האזור הארקטי: עופות
קטגוריה:בעלי חיים שתוארו ב-1758
סיפורים מפחידים שמספרים בחשיכה (סרט)

סיפורים מפחידים שמספרים בחשיכה (באנגלית: Scary Stories to Tell in the Dark) הוא סרט אימה אמריקאי המבוים על ידי הבמאי אנדרה אוברדל, עם תסריט מאת האחים דן וקווין הגמן שנכתב על פי רעיון של המפיק גיירמו דל טורו. הסרט מבוסס על סדרת ספרי אימה לילדים באותו השם מאת הסופר אלווין שוורץ. בסרט מככבים זואי קולטי, מייקל גראזה, אוסטין אברמס, גבריאל ראש, אוסטין זאג'ור, נטלי גנצהורן ודין נוריס.

הסרט עלה לאקרנים ב-9 באוגוסט 2019, תחת הפצתם של "Lionsgate" ו-"CBS Films". בישראל, הסרט עלה לאקרנים ב-8 באוגוסט 2019

==תקציר העלילה==
זוהי שנת 1968 באמריקה, ושינוי גדול מורגש באוויר, אך נראה כי הרחק מהאי-שקט בערים הגדולות נמצאת העיירה הקטנה מיל ואלי, שבמשך דורות צלליה ואחוזתה של משפחת בלוז שהתגוררה בקצה העיירה רדפו אותה. שרה בלוז, בת למשפחת בלוז ונערה צעירה עם סודות נוראים, הפכה את חייה המעונים לסדרה של סיפורים מפחידים שאוגדו לכדי ספר אחד שמוצא את דרכו להפוך למציאותי למדי עבור קבוצה של בני נוער שגילו את הספר.

==צוות השחקנים==
* זואי קולטי - סטלה ניקולס
* מייקל גראזה - רומן מוראלס
* אוסטין אברמס - טומי מילנר
* גבריאל ראש - אוגי הילדרברנדט
* אוסטין זאג'ור - צ'אק סטיינברג
* נטלי גנצהורן - רות
* דין נוריס - רוי ניקולס
* גיל בלוז - קפטן המשטרה טרנר
* לוריין טוסיינט - לו לו
* חוויאר בוטט
* קולטון גובו

==הפקה==
===פיתוח===
בשנת 2013, חברת ההפקה "CBS Films" רכשה את זכויות ההפקה לסדרת ספרי האימה לילדים מאת אלווין שוורץ, "סיפורים מפחידים שמספרים בחשיכה", מתוך כוונה להפיק אותו כסרט עלילתי באורך מלא. בשנת 2014, נודע שהסופר ג'ון אוגוסט יכתוב את התסריט של הסרט עבור "CBS Films".

ב-14 בינואר 2016, הוכרז שהמפיק והיוצר גיירמו דל טורו יפתח את הפרויקט, עם פוטנציאל לבימוי הסרט במקביל להפקת הסרט לצדם של שון דניאל, ג'ייסון פ. בראון, ג'יי. מיילס דייל ואליזבת גרייב. בפברואר 2016, "CBS Films" שכרו את האחים דן וקווין הגמן כדי לשכתב את הטיוטה שנכתבה על ידי אוגוסט, ועל ידי מרקוס דנסטן ופטריק מלטון לפניו. בדצמבר 2017, נמסר שהבמאי אנדרה אוברדל יביים את הסרט.

באפריל 2018, נודע שדל טורו ייקח חלק בכתיבת התסריט עבור הסרט, שימומן בשיתוף פעולה על ידי "CBS Films" ו-"אנטרטיינמנט ואן".

===ליהוק===
באוגוסט 2018, זואי קולטי, מייקל גראזה, אוסטין אברמס, גבריאל ראש, אוסטין זאג'ור ונטלי גנצהורן הצטרפו לצוות השחקנים הראשי. בספטמבר 2018, דין נוריס, גיל בלוז, לוריין טוסיינט וחאוויר בוטט הצטרפו לצוות השחקנים.

===צילומים===
צילומי הסרט החלו ב-28 באוגוסט 2018 והסתיימו ב-1 בנובמבר 2018 באונטריו, קנדה.

=== מוזיקה ===
את שיר הנושא של הסרט "Season of the Witch", ביצעה הזמרת-יוצרת האמריקאית לנה דל ריי.

==שיווק והפצה==
תמונות וטיזרים ראשונים מתוך הסרט נחשפו לראשונה במהלך סופרבול LIII. הסרט עלה לאקרנים ב-9 באוגוסט 2019, תחת הפצתם העולמית של "Lionsgate" ו-"CBS Films".

==קישורים חיצוניים==
* 

ביקורות
* 

==הערות שוליים==

קטגוריה:סרטי 2019
קטגוריה:סרטי אימה אמריקאיים
קטגוריה:סרטי אימה מ-2019
קטגוריה:סרטי אימה על-טבעיים אמריקאיים
קטגוריה:סרטי אימה על-טבעיים משנות ה-2010
קטגוריה:סרטי אימה על-טבעיים קנדיים
קטגוריה:סרטי אימת-חג: ליל כל הקדושים
קטגוריה:סרטי גיירמו דל טורו
קטגוריה:סרטי נעורים אמריקאיים
קטגוריה:סרטי רוחות רפאים אמריקאיים
קטגוריה:סרטים מבוססי ספרים
צבי סנונית

צבי סנונית (ליכטנשטיין) (8 באפריל 1933 – 14 בספטמבר 1966) היה מלחין ומעבד מוזיקלי, מורה ומבקר מוזיקה ישראלי.

==ביוגרפיה==
סנונית נולד בשם האנס ואלטר ליכטנשטַיין בעיר קניגסברג שבגרמניה (כיום קלינינגרד, ברוסיה), בנם של לוטֶה (לבית הירשברג) וד"ר אֶרווין ליכטנשטיין, עורך דין, ולו שתי אחיות גדולות. סביב הולדתו עלו הנאצים לשלטון, ובילדותו, ב-1939, עלה לארץ ישראל עם משפחתו, שהתיישבה בתל אביב.

סנונית שימש מבקר המוזיקה של כתב העת "משא" מראשיתו ועד 1963, אז פרש מכך עקב מחלתו.

נפטר מהתקף לב בערב ראש השנה תשכ"ז (1966), בן 33 במותו. הותיר את אשתו ובתם. נקבר בבית העלמין קריית שאול.
ארכיונו, ובו יצירותיו, שמור בספרייה הלאומית.

המלחין השווייצרי קלאוס הוּבֶּר חיבר לכבודו ב-1967 את היצירה "לזכר צבי סנונית" לבריטון ושבעה כלים (מילים מאת נלי זק"ש).
שלוש שנים לאחר מותו הופיע ספר זיכרון לזכרו בשם "רשימות, שירים, לחנים" בעריכתם של בנימין עומר ויעקב פדן.

==משפחה==
סבו של סנונית (אבי אביו), מקס ליכטנשטיין (1860–1942), היה גם הוא דוקטור למשפטים ועורך דין. כיהן מ-1894 במשך שנים כחבר מועצת העיר קניגסברג, זמן קצר שימש בתפקיד נשיא מועצת העיר וכן כיהן כחבר הלנדטאג של פרוסיה (לנדטאג, אספת נבחרים) במשך חודשים אחדים מ-1912 עד 1913. הוא היה ממנהיגי הקהילה היהודית בעיר, נשיא הלשכה המקומית של "בני ברית" ונשא בתפקידים ציבוריים נוספים, והיה המנהיג השמאלי-ליברלי הבולט ביותר בהתקופה הווילהלמינית (מפנה המאה). נספה בטרזיינשטט.
גיסו שלו היה המשפטן והפוליטיקאי היהודי-גרמני הסוציאליסט הוגו האזה (Haase) , יו"ר המפלגה הסוציאל-דמוקרטית העצמאית של גרמניה (שהתפצלה מהמפלגה הסוציאל-דמוקרטית של גרמניה) ויו"ר-משותף של הממשלה הגרמנית הזמנית בעקבות המהפכה ב-1918.

דודו של סנונית (אחי אביו), היינץ ליכטנשטיין (1904–1990), היה פסיכיאטר ופסיכואנליטיקאי אמריקאי, מההוגים הבולטים בתאוריה של זהות.

==יצירות בולטות==

==פרסומים==
* מרים וצבי סנונית, בילא ברטוק: משורר העם, תל אביב: מ' ניומן, תשי"ז.
ממאמריו:
* "מצבת זיכרון למחנך דגול"", תצליל, ו (תשכ"ו), עמ' 56–57. (על אלכסנדר אוריה בוסקוביץ')

==ספר זיכרון==
* בנימין עומר, יעקב פדן (עורכים), רשימות, שירים, לחנים: מכתבים על בעיות חברה, ספרות, תיאטרון, מוזיקה מביכורי עטו של צבי סנונית בשנות חינוכו במשמר-העמק (1946-50), עיטורים: גיורא דיאמנט, משמר העמק: (מרחביה: דפוס השומר הצעיר), תשכ"ט.

==לקריאה נוספת==
* משה גורלי, "צבי סנונית איננו", תצליל, ז (תשכ"ז), עמ' 136.

==קישורים חיצוניים==

* – יצירות מפרי עטו
* [https://www.lexm.uni-hamburg.de/object/lexm_lexmperson_00003247 צבי סנונית] בלקסיקון המוזיקאים והמוזיקאיות הנרדפים בתקופה הנאצית, אוניברסיטת המבורג 
* [http://shira-ovedet.kibbutz.org.il/cgi-webaxy/sal/sal.pl?lang=he&ID=511757_shira&act=show&dbid=shira_creators&dataid=112423 צבי סנונית] באתר שירה עובדת
* (נקרולוג)
* (הספד)
* (הספד)
* 
* 

==הערות שוליים==

קטגוריה:מלחינים ישראלים
קטגוריה:מעבדים מוזיקליים ישראלים
קטגוריה:מורים למוזיקה בישראל
קטגוריה:מבקרי מוזיקה ישראלים
קטגוריה:ישראלים ילידי גרמניה
קטגוריה:אנשי העלייה החמישית
קטגוריה:אישים הקבורים בבית הקברות קריית שאול
קטגוריה:ישראלים שנולדו ב-1933
קטגוריה:ישראלים שנפטרו ב-1966
בקלה ארקטית

בקלה ארקטית (שם מדעי: Arctogadus glacialis) הוא מין של דג קרח יחיד בסוגו ממשפחת השיבוטיים המצוי במימי האזור הארקטי. דג זה משמש מזון חשוב לחיות רבות וכן דג מאכל לכמה אוכלוסיות. הבקלה המזרח סיבירית (Arctogadus borisovi) נחשבת לקרובה לסוג זה אך לא כלולה בו.
== מאפיינים ==
בקלה זו יכולה להגיע לאורך 32.5 ס"מ, אם כי נראו גם פרטים באורך 50-60 ס"מ. צבעה לבן ובניגוד לקרובי משפחתה היא חסרת בינים דמויי שפם לחישה. הבקלה חיה מתחת לעומק 1,000 מטר במימי הקרח ויש לה נוזל בדמה המונע ממנה לקפוא. תפוצתה היא סביב צפון-מזרח גרינלנד הרחק מהחופים. נמצאו גם רבים מהם בחופי סיביר ומערב קנדה ולפעמים אפילו נמצאו במים מתוקים.

הדג מסנן טרף קטן כמו סרטנים, שטרגליים ושטצדאים ובתורו נטרף בידי טורפים הכוללים את הלבנתן, החדשן וכמה מיני כלבי ים כמו גם עופות ים ודגים אחרים.

==קישורים חיצוניים==

קטגוריה:בעלי חיים שתוארו ב-1872
קטגוריה:טקסונים שתוארו בידי וילהלם פטרס
קטגוריה:שיבוטיים
קטגוריה:מקריני סנפיר יחידים בסוגם
קטגוריה:דגי האוקיינוס הארקטי
זאב צפון-מערבי

זאב צפון-מערבי הידוע גם כזאב מקנזי, זאב עץ אלסקה, זאב עץ קנדי או זאב עץ צפוני (שם מדעי: Canis lupus occidentalis) הוא תת-מין של זאב אפור החי בחלקיה הצפוניים של אמריקה הצפונית, בצפון ארצות הברית המערבית, מערב קנדה ובאלסקה וככל הנראה הוא הגדול ביותר שבזאבים ובכלל בבני משפחת הכלביים.

==תיאור ומשקל==
זאב זה נמדד כמגיע למשקל הרב ביותר של זאבים, קרוב לתת-מינים זאב אירואסייתי וזאב פנים-אלסקה (Canis lupus pambasileus), שלעיתים נכלל בתת-מין זה. מדידות שנערכו בקולומביה הבריטית לזאבים מראים שטווח משקלם נע בין 38.6–61.4 ק"ג, כשהנקבות הגיעו למשקל 42.5 ק"ג והזכרים ל-51.1 ק"ג, ובפארק ילוסטון הנקבות הגיעו למשקל ממוצע של 43.4 ק"ג והזכרים ל-50 ק"ג בממוצע. האורך הממוצע של הזכרים הוא 68–91.5 ס"מ ולמשקל 45–66 ק"ג בעוד הנקבות מגיעות לאורך ממוצע של 35–50 ס"מ ולמשקל ממוצע של 36–59 ק"ג.

הזאבים הללו בעלי פרווה אפורה ולעיתים חומה כהה והם בעלי רגליים ארוכות ופרווה עבה על גופם כדי לבודד את החום והם בעלי אוזניים וחוטם קצרים יותר וראש מעוגל יותר כהתאמה לחיים בקור.

==צייד==
הזאבים הם טורפי-על הניזונים מציד של חיות גדולות כמו אייל קנדי. הציד מתבצע בעיקר בריצה ממושכת ומתישה, בה נבחרים הפריטים הרכים והחלשים ומחוסלים בידי פיות רבים המבתרים אותם. מחקר שהתבצע בפארק ילוסטון מעריך ש-50% מפרטי האיילים החולים והחלשים נטרפים בידיהם.

הזאבים יצודו גם מינים גדולים כמו אייל קורא או ביזונים, אשר מספקים יחדיו מזון גדול לכל הלהקה. עם זאת בעת ציד של חיות אלה הזאבים חייבים להיזהר מכיוון שעקב משקלם העצום הם יכולים להרוג זאב בקלות.

פעילות הזאבים מספקת מזון לאוכלי נבלות אמריקאים כמו עורבים, עיטמים, דובי גריזלי, דובים שחורים וקויוטים.

==קישורים חיצוניים==

קטגוריה:בעלי חיים שתוארו ב-1829
קטגוריה:טקסונים שתוארו בידי ג'ון ריצ'רדסון
קטגוריה:כלב
קטגוריה:קנדה: יונקים
קטגוריה:תת-מיני בעלי חיים
קטגוריה:בעלי חיים בצפון-מערב ארצות הברית
דאלי (מכתש פגיעה)

מכתש דאלי הוא מכתש פגיעה הנמצא על כוכב חמה אשר קרוי על שמו של הצייר הסוריאליסטי הספרדי-קטלאני סלבדור דאלי. האיגוד האסטרונומי הבינלאומי הכריז על שמו של המכתש ב-2008.

== קישורים חיצוניים ==

<div class="mw-content-ltr">
* 
* 
* 
</div>

== הערות שוליים ==

קטגוריה:מכתשי פגיעה על כוכב חמה
קטגוריה:סלבדור דאלי
לנצ'יה בטא

לנצ'יה בטא (באיטלקית: Lancia Beta) היא מכונית סלון אשר יוצרה במספר תצורות, ומוגדרת כמכונית קומפקטית, מתוצרת יצרנית הרכב האיטלקית לנצ'יה אשר יוצרה בין השנים 1972–1984.

==תצורות "לנצ'יה בטא"==

* 4 דלתות פסטבק - סלון (יוצרו 194,916 יחידות).
* 4 דלתות נוצ'בק - סלון (Trevi) (יוצרו 40,628 יחידות).
* 3 דלתות - דגם HPE בתצורת "Shooting-brake" (יוצרו 71,257 יחידות).
* 2 דלתות - קופה (יוצרו 113,623 יחידות) .
* 2 דלתות - ספיידר (רודסטר) (יוצרו 8,594 יחידות).

===מנועים===
* 1,297 סמ"ק המפיק 82 כ"ס ב-6,200 סל"ד.
* 1,301 סמ"ק המפיק 85 כ"ס ב-5,800 סל"ד.
* 1,366 סמ"ק המפיק 84 כ"ס ב-5,800 סל"ד.
* 1,438 סמ"ק המפיק 90 כ"ס ב-6,000 סל"ד.
* 1,585 סמ"ק המפיק 100 כ"ס ב-5,800 סל"ד.
* 1,592 סמ"ק המפיק 100 כ"ס, 108 כ"ס ב-6,000 סל"ד.
* 1,756 סמ"ק המפיק 110 כ"ס ב-6,000 סל"ד.
* 1,756 סמ"ק המפיק 120 כ"ס ב-6,200 סל"ד.
* 1,756 סמ"ק המפיק 82 כ"ס ב-5,900 סל"ד (דגם "לנצ'יה בטא סקורפיון" בארצות הברית).
* 1,995 סמ"ק המפיק 106 כ"ס, 108 כ"ס, 115 כ"ס, 119 כ"ס, 120 כ"ס, 122 כ"ס ב-5,500 סל"ד.
* 1,995 סמ"ק המפיק 135 כ"ס (מגדש טורבו).

== תמונות ==
<gallery mode="packed" heights="110">
קובץ:Beta-Berlina-2.Jpg | "לנצ'יה בטא" דגם "Fastback" 
קובץ:Beta-Berlina-1.Jpg | "לנצ'יה בטא" דגם "Fastback" 
קובץ:Lancia Trevi AutoItalia Stanford Hall June 2011 DSC 1015.jpg | "לנצ'יה בטא" דגם "Trevi" 
קובץ:1985 Lancia Trevi 1.6 (8891587255).jpg | "לנצ'יה בטא" דגם "Trevi" 
קובץ:Lancia Beta Coupe 2.0ie 1982.jpg | "לנצ'יה בטא", שנת 1982 - קופה 
קובץ:Lancia Beta Coupe (24541697387).jpg | "לנצ'יה בטא" - קופה 
קובץ:Lancia Beta (3792787532).jpg | "לנצ'יה בטא" - קופה 
קובץ: Autoitalia Brooklands 30th April 2011 DSC 5803 (5673493591).jpg | "לנצ'יה בטא" - קופה 
קובץ:Lancia Beta HPE front 20081203.jpg | "לנצ'יה בטא", דגם "HPE" 
קובץ:1978 Lancia Beta HPE S2 interior DSC 6446 (5499889759).jpg | "לנצ'יה בטא", דגם "HPE", שנת 1978 - מבט לתא הנהג 
קובץ:2008 NEC Classic Car Show IMG 1847 - Flickr - tonylanciabeta.jpg | "לנצ'יה בטא" דגם "ספיידר" 
קובץ:Auto Italia Spring car day Brooklands May 2010 IMG 9137 (4570935044) (2).jpg | "לנצ'יה בטא" דגם "ספיידר" 
קובץ:Lancia Beta 1600 Spider 1977 Av..JPG | "לנצ'יה בטא" דגם "ספיידר", שנת 1977 
</gallery>

==טבלת דגמי לנצ'יה לפי שנים==
==ראו גם==
* לנצ'יה
* לנצ'יה מונטה קרלו

==קישורים חיצוניים==

* - דגם HPE

==הערות שוליים==

קטגוריה:דגמי מכוניות שהושקו ב-1972
קטגוריה:מכוניות סלון
קטגוריה:מכוניות קופה
בטא
קטגוריה:כלי רכב איטלקיים
חמש השנים האחרונות

חמש השנים האחרונות (באנגלית: The Last Five Years) הוא מחזמר אמריקאי מאת ג'ייסון רוברט בראון.

== היסטוריה ==
המחזמר הופק לראשונה באוף ברודוויי במרץ 2002, וזכה להפקה מחודשת עטורת שבחים ב-2013, גם כן באוף ברודוויי. מאז עלה בהפקות מחודשות בארצות הברית ובכל רחבי העולם.

הסיפור בוחן מערכת יחסים של חמש שנים בין ג'יימי ווילרסטיין, סופר עולה, וקאת'י הייט, שחקנית כושלת. המחזמר בנוי באופן שבו העלילה לא ליניארית. הסיפור מנקודת מבטה של קאת'י מסופר בסדר כרונולוגי הפוך (המחזמר מתחיל בסוף הנישואים) והסיפור מנקודת מבטו של ג'יימי מסודר בסדר כרונולוגי נכון (שמתחיל מיד לאחר שהזוג נפגש לראשונה). לדמויות אין אינטראקציה ישירה למעט שיר החתונה באמצע – כשצירי הזמן שלהם מצטלבים.

חמש השנים האחרונות הושפעו מהנישואים הכושלים של ג'ייסון רוברט בראון לתרזה או'ניל. או'ניל איימה בפעילות משפטית בטענה שסיפורו של המחזמר ייצג את הקשר שלה עם בראון באופן מדויק מדי, ובראון שינה את השיר "I could be in love with someone like you" ל-"Shiksa goddess" על מנת להקטין את הדמיון בין הדמות של קאת'י לאו'ניל.

האלבום "The Last Five Years" יצא לחנויות באפריל 2002.

עיבוד קולנועי למחזה, בכיכובם של אנה קנדריק וג'רמי ג'ורדן, יצא לאקרנים בפברואר 2015.

== ההפקה הישראלית ==
מיטל קליקה, סטודנטית לתיאטרון, יחד עם מנהל בית הספר שלה, הבמאי עידן ליפר, הביאו את המחזמר להפקה ישראלית. חל משלב הגשת הבקשה לקבלת הזכויות מהיוצרים, דרך מלאכת התרגום, ההפקה ועד לתפאורה, ובשיתוף עם המנהל המוזיקלי ארנון זיו, יצרו יחד מחזמר עצמאי של שני שחקנים בלבד בליווי מוזיקה חיה.

ההפקה הישראלית עלתה לראשונה בתיאטרון הקאמרי בפברואר 2018.
* תרגום לעברית: מיטל קליקה, עמית לויט, מאי באום.
* במאי: עידן ליפר.
*ניהול מוזיקלי: ארנון זיו.
* שחקנים: בן נפתלי, מיטל קליקה.
* הפקה: מיטל קליקה.
* תפאורה: קארין נפתלי.

== קישורים חיצוניים ==

*[http://jasonrobertbrown.com/projects/the-last-5-years/ חמש השנים האחרונות], באתר Jason Robert Brown
*[https://www.mtishows.com/the-last-five-years חמש השנים האחרונות], באתר Musical Theatre International
*[https://www.meitalkalika.com/copy-of חמש השנים האחרונות], באתר Meital Kalika
*[https://web.archive.org/web/20190331074240/http://www.cameri.co.il/perfs/%25D7%2597%25D7%259E%25D7%25A9%2520%25D7%2594%25D7%25A9%25D7%25A0%25D7%2599%25D7%259D%2520%25D7%2594%25D7%2590%25D7%2597%25D7%25A8%25D7%2595%25D7%25A0%25D7%2595%25D7%25AA חמש השנים האחרונות], באתר תיאטרון הקאמרי
*[http://www.habama.co.il/PagesHaifa/Event.aspx?Subj=1&Area=3&EventId=35491 חמש השנים האחרונות], באתר הבמה
*[https://www.haaretz.co.il/gallery/theater/performance/event-1.6016412 חמש השנים האחרונות], באתר הארץ
*[https://www.sratim.co.il/tt1142666/חמש-השנים-האחרונות-2014/ חמש השנים האחרונות], באתר סרטים

{{ס:2019}} {{ס:מרץ}}
קטגוריה:מחזות זמר מקוריים
קטגוריה:יצירות עם שתי דמויות
קטגוריה:מחזות זמר
קטגוריה:מחזות זמר אמריקאיים
לנצ'יה פלמיניה

לנצ'יה פלמיניה (באיטלקית: Lancia Flaminia) היא מכונית סלון אשר יוצרה במספר תצורות, ומוגדרת כמכונית קומפקטית, מתוצרת יצרנית הרכב האיטלקית לנצ'יה אשר יוצרה בין השנים 1957–1970.

יוצרו 12,436 יחידות, מהם 3,960 יחידות בתצורת סדאן, 4 דלתות.

==תצורות "לנצ'יה פלמיניה"==
* 4 דלתות - סלון.
* 2 דלתות - קופה.
* 2 דלתות - קבריולה.

===דגמים===
* "Berlina" (תצורת 4 דלתות).
* "Berlina Speciale" (תצורת 4 דלתות).
* "Coupé".
* "Coupé Zagato".
* "3C GT Coupé".
* "3C GTL Coupé".
* "Coupé 3B".
* "Coupé GT Touring".
* "GT Convertibile".
* "3C GT Convertibile".
* "GTL 2+2".
* "Sport".
* "Sport Zagato".
* "3C Sport".
* "Supersport".

== תמונות ==
<gallery mode="packed" heights="120">
קובץ:Lancia polizia 26802 photo-3.JPG | "לנצ'יה פלמיניה"
קובץ:Lancia polizia 26802 photo-1.JPG | "לנצ'יה פלמיניה"
קובץ:Lancia Motor Club AGM July 2010 Thame OxfordIMG 2611 - Flickr - tonylanciabeta.jpg | "לנצ'יה פלמיניה" - קבריולט
קובץ:Paris - Bonhams 2016 - Lancia Flaminia GT 3C 2.8 litres Cabriolet - 1964 - 004.jpg | "לנצ'יה פלמיניה" - קבריולט, שנת 1964
קובץ:Lancia Flaminia G.T 3C 2.8 (1968), Dutch licence registration AH-41-68 pic3.JPG | "לנצ'יה פלמיניה" - קבריולט "G.T 3C 2.8", שנת 1968 - מבט לתא הנהג
קובץ:1959 Lancia Flaminia 2500 Coupé (15044993863).jpg | "לנצ'יה פלמיניה" - קופה, שנת 1959
קובץ:Rétromobile 2015 - Lancia Flaminia Speciale Pininfarina - 1963 - 002.jpg | "לנצ'יה פלמיניה קופה" דגם "Speciale Pininfarina", שנת 1963
קובץ:1961 Lancia Flaminia GT fr.jpg | "לנצ'יה פלמיניה" דגם "GT", שנת 1961
קובץ:1960 Lancia Flaminia Sport Zagato leaving the 2018 Greenwich Concours, rear left.jpg | "לנצ'יה פלמיניה" דגם "Sport Zagato", שנת 1960
קובץ:1964-10-01-LanciaFlaminiaSupersport-Torinosalon.jpg| "לנצ'יה פלמיניה" דגם "Supersport", שנת 1964
קובץ:Lancia Loraymo.jpeg | "לנצ'יה פלמיניה" דגם "Loraymo"
</gallery>

==טבלת דגמי לנצ'יה לפי שנים==
==ראו גם==
* לנצ'יה
* לנצ'יה פלמיניה 335

==קישורים חיצוניים==

* 

==הערות שוליים==

קטגוריה:דגמי מכוניות שהושקו ב-1957
קטגוריה:מכוניות סלון
קטגוריה:מכוניות קופה
קטגוריה:מכוניות ספורט
קטגוריה:מכוניות קבריולה
פלמיניה
קטגוריה:כלי רכב איטלקיים
קטגוריה:מכוניות סדאן
ג'ון היק

ג'ון הארווד היק (באנגלית: John Harwood Hick; 20 בינואר 1922 - 9 בפברואר 2012) היה פילוסוף ותאולוג בריטי-אמריקאי שהתמחה בפילוסופיה של הדת. בספרו "תאולוגיה פילוסופית" עסק בשאלות תאולוגיות סביב תאודיציה (צידוק האל), אסכטולוגיה וכריסטולוגיה. בתחום הפילוסופיה של הדת התמקד בתורת ההכרה הדתית ובפלורליזם דתי. תחום אחרון זה הקנה לו פרסום מיוחד (וגם גינוי מרומז מאת יוזף רצינגר, לימים האפיפיור בנדיקטוס השישה עשר), בתמיכתו התאולוגית בפלורליזם של דתות לצד הנצרות.

==ספריו המרכזיים==
* אמונה וידע (1957) Faith and Knowledge
* קיומו של האל (עורך) (1964)
* רוע ואלוהי האהבה (Evil and the God of Love (1966
* The Many Faced Argument (1967.
* פילוסופיה של הדת (1970) Philosophy of Religion
* מוות וחיי נצח (Death and the Eternal Life (1976
* מיתוס האינקרנציה (עורך) The Myth of God Incarnate (1977
* מיתוס ייחודיותה של הנצרות: לקראת תאולוגיה פלורליסטית של הדתות (עורך) (1987)
* The Myth of Christian Uniqueness: Toward a Pluralistic Theology of Religions
* תאולוגיה נוצרית בדבר הדתות (1995) A Christian Theology of Religions
* אינטרפטציה של הדת: תגובות אנושיות אל הטרנסדנטי (1989)
* An Interpretation of Religion: Human Responses to the Transcendent
*מטאפורת האינקרנציה (1993) The Metaphor of God Incarnate
* חזית חדשה בין דת ומדע: החויה הדתית, נוירולוגיה והטרנסדנטי (2006) The New Frontier of Religion and Science: Religious Experience, Neuroscience and the
Transcendent

==קישורים חיצוניים==
* 

קטגוריה:ערכים שבהם תבנית בריטניקה אינה מתאימה
קטגוריה:בוגרי אוניברסיטת אדינבורו
קטגוריה:תאולוגים נוצרים
קטגוריה:פילוסופים של הדת
קטגוריה:אמריקאים שנולדו ב-1922
קטגוריה:אמריקאים שנפטרו ב-2012
יום הוויסקי הבין-לאומי

יום הוויסקי הבין-לאומי (באנגלית: International Whisk(e)y Day) חל ב-27 במרץ מדי שנה מאז שהוכרז בשנת 2008. היום מציין באופן ציבורי את התמיכה במחקר מחלת פרקינסון ואת ההנאה משתיית וויסקי. 

שם היום הוא עם סוגריים whisk(e)y כדי לציין גם את הוויסקי הסקוטי, הקנדי והיפני (ששמם הוא whisky) וגם את הוויסקי האירי והאמריקאי (whiskey). 

== מייסד ==
יום הוויסקי הבינלאומי הושק בשנת 2009 בפסטיבל יום הוויסקי בצפון הולנד בהשתתפות כמה כתבי ויסקי. האירוע נוצר לכבוד הסופר הבריטי מייקל ג'קסון והוא נחגג ביום הולדתו.

== השתתפות ==
המשתתפים מוזמנים להרים כוסית ולשתות ויסקי לכבוד אהבת המשקה וכן לחייו של מייקל. אחרים משתתפים באמצעות מדיה חברתית באמצעות האשטאג # whiskyday2015. ברים שונים מציעים תפריטים מיוחדים ב-27 במרץ כדי לציין את היום.

מתוך האתר הבינלאומי של יום הוויסקי הבינלאומי: היום הוא חגיגה ללא מטרות רווח של וויסקי, אשר לא מקבל מימון והוא מנוהל כולו על בסיס תשוקתם של חובבי ויסקי מרחבי העולם. אז אם אתה אוהב ויסקי ורוצה לעזור להפיץ את הבשורה, אז לך לספר למישהו על זה."

== ימי ויסקי אחרים ==
אין להתבלבל בין יום הוויסקי הבינלאומי לבין יום הוויסקי העולמי ויום הבורבון הלאומי אשר נופלים בחודש מאי ויוני בהתאמה.

על רקע הדמיון, ישנו סכסוך עם יום הוויסקי העולמי. התנגשות זו קיימת משום שיום הוויסקי העולמי הוא התאריך הידוע יותר בארצות הברית ומארגני יום הוויסקי הבינלאומי אינם רוצים להיתפס כהעתקה וכחיקוי אף על פי שייסדו את היום ארבע שנים קודם לכן. חלק מן הסכסוך קשור בעובדה כי שתי הקבוצות משתמשות בהאשטאג דומה אשר אינו ברור לרוב האנשים למי הוא שייך. עם זאת, התאריכים של כל אירוע הם בימים נפרדים בחודשים נפרדים.

לעומת זאת, אין כמעט סכסוך עם יום בורבון הלאומי שכן חג זה מציין במיוחד את "רוח הילידים" של אמריקה ולא, באופן כללי, את כל הוויסקי.

== הערות שוליים ==

קטגוריה:אירועים בחודש מרץ
קטגוריה:ויסקי
מכתש שקלטון

מכתש שקלטון הוא מכתש פגיעה, הנמצא בקוטב הדרומי של הירח. קוטר המכתש 21 ק"מ ועומקו 4.2 ק"מ. המכתש נקרא על שם ארנסט שקלטון שהיה ראש כמה משלחות מחקר בריטיות לאנטארקטיקה.

חלקו העליון של המכתש נמצא באזור המואר תמידית על ידי השמש. חלקו התחתון נמצא בצל תמידי, שמאפשר לחומרים נדיפים להיות במצב צבירה מוצק. הקוטב הדרומי של הירח נמצא בתוך מכתש שקלטון. מכדור הארץ ניתן לראות רק את הצד המואר של המכתש, הפונה לכדור הארץ.

== פרטי המכתש==
הקוטב הדרומי של הירח נמצא מספר ק"מ ממרכז המכתש. שפת המכתש אינה ישרה אלא נוטה בזווית 1.5°. פנים המכתש נמצא בחשיכה תמידית. חלק מהגבעות בשפת המכתש נמצאות 80% - 90% מהזמן באור השמש. לפנים המכתש יש מדרון, בזווית של 30° היורד לבסיסו בקוטר 6.6 ק"מ. לתחתית המכתש צורת כיפה לא אחידה בגובה 400–300 מטר. הפסגה המרכזית של הכיפה נמצאת בגובה של 200 מטרים. בתוך המכתש יש מספר קטן של מכתשים בגודל כמה מאות מטרים. בשל הצל התמידי הטמפרטורה הממוצעת במכתש היא 183- מעלות צלזיוס.

== חקר המכתש ==
פנים המכתש צולם על ידי החללית היפנית SELENE בעזרת אור שהוחזר משפת המכתש. במדידות ספקטרומטר נייטרונים שהיה בגשושית "לונר פרוספקטור" נמצאו ריכוזים גבוהים יחסית של מימן קרוב לקטבים הצפונים והדרומים.

ביולי 1999 רוסקה הגשושית "לונר פרוספקטור" במכוון על יד מכתש שומכר הקרוב למכתש שקלטון. לא נמצאו סימני מים בחומר שנפלט בהתנגשות כנראה משום שלא היה קרח במקום או שהתנגשות לא הייתה עמוקה מספיק לפלוט סימני מים.

ב-15 בנובמבר 2008 גשושית בשם "MOON IMPACT PROBE" נחתה נחיתה קשה ליד המכתש. על הגשושית היה מד גובה, מכ"ם וספקטרומטר אופטי שגילו סימני מים. זו הייתה הגשושית הראשונה שמצאה סימני מים במכתש.

בנובמבר 2009, בעקבות ממצאים שסיפק לוויין המחקר LCROSS, יצאה נאס"א בהודעה רשמית שיש מאגר של מים באזור הקוטב הדרומי של הירח.

ב-26 במרץ 2019 בישיבה של ועדת החלל בארצות הברית הודיע סגן הנשיא מייק פנס שבנחיתה הבאה על הירח, ינחתו בקוטב הדרומי, מכיוון שניתן להפיק דלק לחלליות מהמים שנמצאו שם.

== קישורים חיצוניים ==

* [https://www.wired.com/story/nasa-crewed-mission-moon-south-pole/?utm_campaign=campaign&utm_content=&utm_medium=40digest.intl.carousel&utm_source=email למה ארצות הברית רוצה לשלוח אסטרונאוטים לקוטב הדרומי של הירח?]

קטגוריה:מכתשי פגיעה על הירח
לנצ'יה ת'זיס

לנצ'יה ת'זיס (באיטלקית: Lancia Thesis) היא מכונית סלון מתוצרת יצרנית הרכב האיטלקית לנצ'יה אשר יוצרה בין השנים 2001–2009 באיטליה.

==לנצ'יה ת'זיס==
* יוצרו כ-16,000 יחידות.
* 4 דלתות.
* 5 נוסעים.
* מנוע הנעה קדמית.
* דגם שרד של "לנצ'יה ת'זיס" בשרות נשיא איטליה (ראו צילום).

==סוגי מנוע==

* מנועי בנזין.
* מנועי דיזל (מגדש טורבו).

===מנועים===
* 1,998 סמ"ק המפיק 185 כ"ס ב-5,500 סל"ד (מנוע בנזין, מגדש טורבו).
* 2,446 סמ"ק המפיק 170 כ"ס ב-6,000 סל"ד (מנוע בנזין).
* 2,959 סמ"ק המפיק 215 כ"ס ב-6,300 סל"ד (מנוע בנזין).
* 3,179 סמ"ק המפיק 230 כ"ס ב-6,200 סל"ד (מנוע בנזין).
* 2,387 סמ"ק המפיק 150 כ"ס, 175 כ"ס, 185 כ"ס ב-4,000 סל"ד (מנוע טורבו דיזל).

== תמונות ==
<gallery mode="packed" heights="100">
קובץ:Lancia Thesis 2009 Gold.jpg | "לנצ'יה ת'זיס", שנת 2009 
קובץ:Lancia Thesis front 20071211.jpg | "לנצ'יה ת'זיס"
קובץ:Lancia Thesis Dunkerque Roy Merlin 31 mar 2008.JPG | "לנצ'יה ת'זיס" 
קובץ:Lancia Thesis 3.0 V6 24v Bicolore (16449446502).jpg | "לנצ'יה ת'זיס" 
קובץ:Lancia Motor Club AGM July 2010IMG 2436 - Flickr - tonylanciabeta.jpg | "לנצ'יה ת'זיס" 
קובץ:Lancia Thesis rear 20071211.jpg | "לנצ'יה ת'זיס" 
קובץ:2june 2007 615.jpg | "לנצ'יה ת'זיס" בשרות נשיא איטליה
</gallery>

==טבלת דגמי לנצ'יה לפי שנים==
==ראו גם==
* לנצ'יה
* לנצ'יה קפא

==קישורים חיצוניים==

* 

==הערות שוליים==

קטגוריה:דגמי מכוניות שהושקו ב-2001
קטגוריה:מכוניות סלון
קטגוריה:מכוניות שרד
ת'זיס
קטגוריה:כלי רכב איטלקיים